Inkheart (2008)    "Every story ever written is just waiting to become real."    Mo suudab raamatuid kõva häälega lugedes tegelasi pärismaailma tuua. Sel puhul aga läheb pärismaailmast keegi raamatusse. Nii juhtus Mo naisega ning nüüd on ta üheksa aastat otsinud "Inkheart'i" raamatut, et teda tagasi ellu tuua. Asja teeb raskemaks Dustfinger, keda Mo kunagi välja tõi ning kes tagasisaamise nimel lööb kampa "Inkheart'i" kurja tegelase Capricorniga. Capricornil on aga suured plaanid.      Üllatavalt hea oli arvutigraafika, täpsemalt Shadow, kes "Inkheart'i" raamatus pidavat olema võitmatu must kogu. Seda enam on kahju, kui halb ülejäänud film oli. Teemalt meenutas tibake "Bedtime Stories't", kuid  antud filmis tõi jutu ellu laste asemel täiskasvanu. Ka polnud nii palju rõhku huumoril kui seiklusel.    Mõistetamatu, miks Jennifer Connely on filmis paarikümne sekundi ja paari sõna pärast. Ta mängib nähtavasti Dustfingeri naist, kes teda koju kutsub, kui Dustfinger tema peale mõtleb.    Brendan Fraser tekitab filmile selle "Muumia" triloogia halvema variandi tunde, aga nähtavasti olevat ta olnud Cornelia Funke'i, romaani autori, personaalne valik, nii et ehk oli film juba algusest  surmale määratud.    Capricorn: "Oh you are going to love him, and by love I mean cower in terror from."    Hinnang: 4/10    Posted by: Shin